Umræðan um stefnumörkun í orkumálum og eignarhald og nýtingu auðlinda hefur verið í brennidepli síðustu misseri . Umræðan er mjög mikilvæg og hefur ýtt við stjórnvöldum um / í að setja skýrari stefnu varðandi eignarhald og nýtingu á jörðum og um að gerð verði breyting á lögum um vatnsréttindi , sem og að skoða breytingar á dreifingarkostnaði raforku með jafnræðissjónarmið að leiðarljósi . Sama verð fyrir alla Eitt verð fyrir dreifingu raforku , þ.e einn taxti fyrir dreifbýli og þéttbýli , og jafnvel sérstakur taxti fyrir garðyrkjuna , hafa einnig borið hátt í umræðuna . Það þætti mér vera framfaraskref . Auðlindaákvæði í stjórnarskrá Nú er ekkert ákvæði í stjórnarskrá Íslands um sameign þjóðarinnar á auðlindum þrátt fyrir að 80% þjóðarinnar hafi greitt atkvæði í þjóðaratkvæðagreiðslu um að þau vildu fá slíkt ákvæði . Auðlindaákvæði er nú loks komið í samráðsgátt Stjórnarráðsins og gerir ráð fyrir því að þessi þjóðareign verði undirstrikuð í stjórnarskrá . Vonandi myndast samstaða hjá þingheimi um að afgreiða ákvæðið þegar það kemur til afgreiðslu í þingsal . Fyrir fáum árum síðan var lítil eftirspurn eftir bújörðum . Framsýnir fjárfestar sáu sér leik á borði og keyptu upp fjölmargar jarðir . Við erum með hvað frjálslegasta löggjöf innan EES um þessi mál og gætum litið til annarra landa , hvort sem er Danmerkur , Noregs eða Írlands , um skýrari ramma . Það er tími til kominn að löggjafinn setji skýrari ramma um landakaup og ræði jafnframt hvort það sé eðlilegt að vatnsréttindi fylgi landsréttindum . Land er ekki „ venjuleg “ fasteign Við höfum ekki enn sett regluverk um kaup á landi og endurskoðað þar með þá löggjöf sem sett var fyrir fimmtán árum . Þá voru allar gáttir opnaðar , sem var ekki til bóta . Ríkisstjórnin hefur hins vegar í hyggju að setja aftur á slíkar reglur . Meðferð og notkun alls lands skiptir alla landsmenn máli , bæði nú og til framtíðar . Það felast miklir almannahagsmunir í ráðstöfun og meðferð lands og því geta ekki gilt sömu reglur um kaup og sölu á landi eins og á hverri annarri fasteign . Silja Dögg Gunnarsdóttir , alþingmaður Framsóknar í Suðurkjördæmi . Greinin birtist fyrst í Suðra 5. september 2019 .